Äänistä murskaenemmistö: K-kaupan Anna valittiin Vuoden helsinkiläiseksi

LUKIJAÄÄNESTYS Murskavoitto on laimea ilmaisu tavalle, jolla Vuoden helsinkiläinen 2015 -äänestys ratkesi.

Tätä naista eivät rosvot ohita. K-kaupan Anna Pasilasta on Vuoden helsinkiläinen. Päivi Tuovinen Katso isompi kuva

Sakari Nupponen

Anna, 22, sai 58 prosenttia äänistä. Hän nousi äänestyksen voittajaksi mustana hevosena eli ohi ennakkoon asetettujen ehdokkaiden.

Kaiken julkisuusmyllyn keskellä jätämme Annan sukunimen kertomatta, koska hän haluaa säilyttää sukunimensä ja muun muassa vanhan puhelinnumeronsa.

Pasilassa sijaitsevan K-market Ratiksen myyjä nousi valtakunnan uutiseksi ja sai kansainvälistäkin näkyvyyttä torpatessaan kaljavarkaat kaupan ovella. Kauppias Saku Kytölä julkaisi kaksi videota Annasta tositoimissa, ja muun muassa näin tuhannet äänestäjät kehuivat häntä nyt:

– Teki rohkeasti kaupungista turvallisemman arjen pienillä teoilla.

– Rohkea ja neuvokas nuori nainen, joka on osoittanut hyvää esimerkkiä rehellisemmän yhteiskunnan puolesta.

– Esimerkillinen nuori nainen vaikeassa ja toisinaan vaarallisessakin työssä. Nostaa ammatin arvostusta ja toimii esimerkkinä nuoremmilleen.

– Toiminta esimerkillistä ja kiinnostus laajaa. Tekee tavallisten ihmisten Helsinkiä tunnetuksi.

Entäpä Anna itse, kun hän kuuli, että oli päätynyt ehdokkaaksi?

– Luulin ensin, että se on vitsi.

Muutama kanta-asiakas kävi kannustamassa ja lupasi äänestää. Tuloksesta, jolla olisi tultu valituksi isommissakin vaaleissa, hän sanoo:

– Vähän hämmentää.

Ja kiitokset menivät lähipiiriin:

– Meillä on tosi hyvä työporukka.

Lisäksi hän kiittelee isoja veljiään, joiden kanssa oppi tulemaan toimeen.

Kakkoseksi tuli eiralainen pizzayrittäjä Faiz Chisty Päiväkävelyllä ollut mies hyppäsi hyiseen mereen ja pelasti vaunuissa mereen vierineen vauvan.

Ozan Yanar (vihr.), jonka arvovaltainen Politico-lehti valitsi jo vuoden henkilöksi Suomessa. Kohahdutti huikealla saksipotkumaalilla Stadionin viimeisessä jalkapallo-ottelussa.

Neljäs sija oli naisten voimannäyttö: Gymnaestrada. Töölössä järjestetty elämäniloinen voimistelujuhla toi Helsinkiin 21 000 osallistujaa 50 maasta ja 23–27 miljoonan matkailutulot.

Viidenneksi äänestettiin Meillä on unelma -mielenosoitus Kansalaistorilla monikulttuurisen ja avoimen Suomen puolesta.

Kuudenneksi väänsivät yhdessä HIFK ja HJK. Stadin Derbyt keräsivät Töölön stadionin täyteen. Selvyyttä paremmuudesta ei vielä saatu, koska kaikki ottelut päättyivät 1-1.

Osallistu tästä uuteen lukijaäänestykseen - Kenestä Vuoden helsinkiläinen 2016?

TOP 15 1. K-kaupan Anna 2. Faiz Chisty 3. Ozan Yanar 4. Gymnaestrada 5. Meillä on unelma 6. Stadin Derby 7. Jaana Pelkonen 8. Supercell 9. Marjaana Toiviainen 10. Jussi Halla-Aho 11. Ujuni Ahmed 12. Ensitreffit leikkipuistossa 13. Rajat kiinni - mielenosoitus 14. Malmin lentoaseman ystävät 15. Sideways-festivaali Ääniä sai yli 120 eri henkilöä tai tahoa.